**Budapest Főváros II. Kerületi Önkormányzat**

**Gazdasági és Tulajdonosi Bizottság**

**7/2018.**

**JEGYZŐKÖNYV**

**Készült:** A Gazdasági és Tulajdonosi Bizottság 2018. augusztus 23-i rendkívüli ülésén 13:30 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. Földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 13:30

Dr. Gór Csaba bizottsági tag 13:30

Ernyey László bizottsági tag 13:30

Gárdos Pál bizottsági tag 13:30

Dr. Láng Orsolya meghívott

Dr. Varga Alexandra meghívott

Bese Károly meghívott az 1. napirendi ponthoz

Dr. Lipovits Dóra meghívott a 2. napirendi ponthoz

Dr. Silye Tamás meghívott a 3. napirendi ponthoz

Kuti Anita jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Dr. Gór Csaba bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 163/2018.(VIII.23.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Dr. Gór Csaba bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök ezt követően szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 164/2018.(VIII.23.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Döntés a közút kezelőjének felelősségével kapcsolatos kárigényről
2. A Budapest II. Kerületi Zsigmond téri Lakásfenntartó Szövetkezet felperes által a BUDÉP Budai Épületfenntartó Korlátolt Felelősségű Társaság I. rendű valamint a Budapest Főváros II. Kerületi Önkormányzat II. rendű alperesek ellen jogalap nélküli birtoklásból eredő igény tárgyában indított, a Fővárosi Ítélőtábla, mint másodfokú bíróság előtt 5.Pf.20.066/2018. sz. alatt folyamatban lévő perben a felperes által tett egyezségi ajánlat
3. A Budapest II. kerület, belterület 11660/6 hrsz.-ú és 011660/6 hrsz.-ú. ingatlanok ingyenes önkormányzati tulajdonba adásának kezdeményezése
4. A Budapest II. kerület, 14812/0/A/1 hrsz. alatt nyilvántartott ingatlan ügye
5. A 11578/1/A/13 helyrajzi szám alatt nyilvántartott nem lakás céljára szolgáló helyiség ügye
6. A Budapest II. kerület, 13723/2 hrsz.-ú ingatlanrész ügye
7. Döntés a Budapest II. kerület, 51598 hrsz.-ú ingatlanra vonatkozó elővásárlási jog gyakorlásáról
8. A Budapest, 13705 hrsz.-ú és a 13704/1 hrsz.-ú ingatlanok együttes értékesítése
9. Bérbeadói hozzájárulás iránti kérelem a 14799/0/A/20 hrsz. alatt nyilvántartott, lakásra kötött bérleti szerződés közös megegyezéssel történő megszüntetéséhez **Zárt ülés!**

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Döntés a közút kezelőjének felelősségével kapcsolatos kárigényről

Előterjesztő: Vincek Tibor Műszaki Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 165/2018.(VIII.23.) határozata**

A Gazdasági és Tulajdonosi Bizottság úgy dönt, hogy ………… által a …………….. forgalmi rendszámú, Skoda Fabia típusú gépjármű 2018. június 1-jén 17:40 óra körül észlelt káreseményével kapcsolatban 2018. június 26-án előterjesztett kárigény jogalapját elismeri, és hozzájárul ahhoz, hogy kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2018. október 31.

(4 bizottsági tag van jelen, 4 igen, 0 nem, 0 tartózkodás)

Bese Károly meghívott az ülés hivatalos helyiségéből távozik.

**Napirend 2. pont**

A Budapest II. Kerületi Zsigmond téri Lakásfenntartó Szövetkezet felperes által a BUDÉP Budai Épületfenntartó Korlátolt Felelősségű Társaság I. rendű valamint a Budapest Főváros II. Kerületi Önkormányzat II. rendű alperesek ellen jogalap nélküli birtoklásból eredő igény tárgyában indított, a Fővárosi Ítélőtábla, mint másodfokú bíróság előtt 5.Pf.20.066/2018. sz. alatt folyamatban lévő perben a felperes által tett egyezségi ajánlat

Előterjesztő: Dr. Lipovits Dóra vezető kamarai jogtanácsos

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 166/2018.(VIII.23.) határozata**

A Gazdasági és Tulajdonosi Bizottság javasolja a Képviselő-testületnek, hogy a Budapest II. Kerületi Zsigmond téri Lakásfenntartó Szövetkezet felperes 2018. június 8. napján kelt egyezségi ajánlatát ne fogadja el, egyúttal tegyen egyezségi ajánlatot a felperes részére a következő tartalommal.

Az Önkormányzat II. r. alperes a Budapest II. Kerületi Zsigmond téri Lakásfenntartó Szövetkezet felperes által a BUDÉP Budai Épületfenntartó Korlátolt Felelősségű Társaság I. rendű, valamint a Budapest Főváros II. Kerületi Önkormányzat II. rendű alperesek ellen jogalap nélküli birtoklásból eredő igény tárgyában indított, a Fővárosi Ítélőtábla, mint másodfokú bíróság előtt 5.Pf.20.066/2018. sz. alatt folyamatban lévő perben az egyezséget jóváhagyó végzés jogerőre emelkedését követő 15 napon belül a Polgári Törvénykönyvről szóló 1959. évi IV. törvény 195.§-a alapján megfizet 21.568.414,- Ft tőkét és ennek 2006. május 1. napjától számított a kifizetés napjáig járó, a régi Ptk. 301. § (1) bekezdése szerinti, a késedelemmel érintett naptári félévet megelőző utolsó napon érvényes jegybanki alapkamattal megegyező mértékű késedelmi kamatát a felperes részére az alábbi feltételek teljesülése esetén.

A felperes a BUDÉP Kft.-val és az Önkormányzattal az Önkormányzat egyezségi ajánlatának kézhezvételétől számított 15 napon belül megköti az egyezségi megállapodást, amelyben a felek kijelentik, hogy az 5.Pf.20.066/2018. sz. alatt folyamatban lévő per alapját képező jogviszony tekintetében egymással elszámoltak, a feleknek egymással szemben követelésük nincs, felperes a perben érvényesített követelésével és a peres eljárással kapcsolatban mind az I. r., mind a II. r. alperessel szemben valamennyi további igényéről örökre és visszavonhatatlanul lemond. Az egyezségi megállapodás aláírásával a felek kijelentik, hogy a peres eljárással felmerült valamennyi költségüket maguk viselik és a felperes tudomásul veszi, hogy az I. r., valamint a II. r. alperesek az általuk a felperestől behajtott perköltség visszatérítésére nem kötelesek, a felperes erről a követelésről feltétel nélkül lemond, továbbá vállalja, hogy amennyiben a bíróság a beavatkozó részére perköltséget állapít meg, úgy a perköltséget a beavatkozó részére megfizeti. Az egyezségi megállapodásban a felek vállalják, hogy az egyezség létrejöttétől számított 8 napon belül, az egyezségi megállapodás alapján közösen kérik a bíróságot, hogy azt a Pp. 148.§ (3) bekezdése alapján hagyja jóvá.

Amennyiben a felperes a jelen határozatnak megfelelő egyezségi megállapodást, az egyezségi ajánlat kézhezvételétől számított 15 napon belül nem köti meg, úgy az Önkormányzat egyezségi ajánlata hatályát veszti.

**Felelős:** Polgármester

**Határidő:** 2018. december 31.

(4 bizottsági tag van jelen, 4 igen, 0 nem, 0 tartózkodás)

**Napirend 3. pont**

A Budapest II. kerület, belterület 11660/6 hrsz-ú és 011660/6 hrsz-ú. alatti ingatlanok ingyenes önkormányzati tulajdonba adásának kezdeményezése

Előterjesztő: Dr. Murai Renáta Jegyzői Igazgató

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 167/2018.(VIII.23.) határozata**

A Bizottság javasolja a Képviselő-testületnek, hogy kezdeményezze és kérelmezze a Magyar Állam tulajdonában és az MNV Zrt., mint tulajdonosi joggyakorló kezelésében álló Budapest II. kerület, belterület 11660/6 helyrajzi számú, 1026 Budapest II. kerület 011660/6 hrsz-ú „felülvizsgálat alatt”, „lakóház, udvar” megnevezésű, 1418 m2 alapterületű ingatlannak Budapest Főváros II. Kerületi Önkormányzat részére történő ingyenes tulajdonába adását az állami vagyonról szóló 2007. évi CVI. törvény 36. § (2) bekezdésének c) pontja alapján.

Az ingatlant az Önkormányzat a Budapest II. Kerületi Szabó Lőrinc Kéttannyelvű Általános Iskola és Gimnázium tornacsarnoka megvalósításának céljára használja fel, mely feladat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja (sport, ifjúsági ügyek) alapján közfeladatok körében ellátandó önkormányzati feladat.

A Bizottság javasolja a Képviselő-testületnek, hogy a Magyar Állam tulajdonában álló, Budapest II. kerület, belterület 11660/6 helyrajzi számú, 011660/6 hrsz-ú „felülvizsgálat alatt „lakóház, udvar” megnevezésű, 1418 m2 alapterületű ingatlan ingyenes önkormányzati tulajdonba adására vonatkozó kérelemnek helyt adó döntés esetén Budapest Főváros II. Kerületi Önkormányzat vállalja a tulajdonba adás érdekében felmerülő költségek - ideértve a művelési ág szükséges megváltoztatásának költségét - megtérítését.

Az igényelt ingatlan nem áll védettség alatt.

A nemzeti vagyonról szóló 2011. évi CXCVI. törvény 13. § (4) bekezdése alapján az Önkormányzat vegye tudomásul, hogy a nemzeti vagyoni körből ingyenesen tulajdonba adott ingatlant a tulajdonjog megszerzésétől számított 15 évig nem idegenítheti el, és a juttatás céljának megfelelően köteles hasznosítani, valamint állagát megóvni, továbbá az átruházott vagyon hasznosításáról évente beszámol a vagyont átadó szervezet felé. Ugyanezen törvény 13. § (5) bekezdése szerint az ingyenesen tulajdonba adott ingatlanon e törvény erejénél fogva 15 évig elidegenítési tilalom áll fenn. Az elidegenítési tilalomnak az átruházó javára szóló ingatlan-nyilvántartásba történő feljegyzését a tulajdonjog bejegyzése iránti kérelem benyújtásával egyidejűleg a vagyont átruházó szerv kérelmezi.

A Bizottság javasolja a Képviselő-testületnek, hogy hatalmazza fel a Polgármestert arra, hogy az MNV Zrt. fele teljes jogkörben eljárjon és valamennyi jognyilatkozatot az ingyenes tulajdonba adással kapcsolatos eljárás során megtegyen, valamint az ingyenes Önkormányzati tulajdonba adásra vonatkozó megállapodást aláírja.

**Felelős:** Polgármester

**Határidő:** soron következő Képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

Dr. Lipovits Dóra és Dr. Silye Tamás meghívottak az ülés hivatalos helyiségéből távoznak.

**Napirend 4. pont**

A Budapest II. kerület, 14812/0/A/1 hrsz.-ú ingatlan ügye

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 168/2018.(VIII.23.) határozata**

A Gazdasági és Tulajdonosi Bizottság megállapítja, hogy a Budapest Főváros II. Kerületi Önkormányzat tulajdonát képező, Budapest II. kerület 14812/0/A/1 hrsz. alatt nyilvántartásba vett, 457 m2 területű, üzlethelyiség megnevezésű ingatlanra a 2015. május 14. napján kelt bérleti szerződés alapján fennálló bérleti jogviszony a bérlő ………………. Zrt. (székhely: ………………….., Cg…………………, képviseli: …………….. ügyvezető igazgató és ……………………… ügyvezető igazgató együttesen) 2018. június 11. napján kelt és 2018. június 15. napján érkezett felmondása következtében a felek közötti bérleti jogviszony létrejöttekor hatályos, a Polgári Törvénykönyvről szóló 2013. évi V. törvény 6:339. § (1) bekezdésének c) pontja szerint 2018. szeptember 30. napján megszűnik.

A bérlő díjfizetési kötelezettsége 2018. szeptember 30. napjáig áll fenn, amennyiben a helyiséget 2018. október 1. napján 10:00 órakor ingóságaitól kiürítve, rendeltetésszerű használatra alkalmas állapotban, a településképi bejelentési eljárásban hozott határozatban foglalt szempontoknak megfelelő módon az Önkormányzat képviselője részére birtokba visszaadja. Amennyiben a bérlő az ingatlan kiürítési kötelezettségének önként, a megjelölt határnapon nem tesz eleget, úgy Budapest Főváros II. Kerületi Önkormányzat a helyiség kiürítése iránt peres, valamint az esetleges díjtartozás megfizetése iránt peres vagy felszámolási eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Polgármester

**Határidő:** 60 nap

(4 bizottsági tag van jelen, 4 igen, 0 nem, 0 tartózkodás)

**Napirend 5. pont**

A 11578/1/A/13 helyrajzi szám alatt nyilvántartott nem lakás céljára szolgáló helyiség ügye

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 169/2018.(VIII.23.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat a tulajdonát képező 11578/1/A/13 helyrajzi számú, 23 m2 területű, egyéb helyiség megnevezésű ingatlant ingyenesen, közfeladat ellátása céljából, vagyonhasznosítási szerződés keretében az általa alapított és 100%-os tulajdonában álló II. Kerületi Kulturális Közhasznú Nonprofit Korlátolt Felelősségű Társaság (székhelye: 1022 Budapest, Marczibányi tér 5. a. ép., Cg.01-09-988827, képviseli: Dolhai István ügyvezető) használatába adja azzal, hogy

* a II. Kerületi Kulturális Közhasznú Nonprofit Kft. a Magyarország helyi önkormányzatairól szóló 2011. évi CLXXXIX. törvény 23.§ (5) bekezdésének 13. és 14. pontjai értelmében közfeladat ellátása céljából, a közfeladat ellátásához szükséges mértékben jogosult az ingatlant használni és hasznosítani,
* a II. Kerületi Kulturális Közhasznú Nonprofit Kft. köteles a rá bízott vagyont megőrizni, és a rendes gazdálkodás szabályai szerint, a hasznosítási célnak megfelelően használni, összhangban az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet előírásaival,
* a vagyonhasznosítási szerződés határozatlan időre jön létre a szerződő felek között, melyet bármelyik fél indokolás nélkül 60 napos felmondási idővel felmondhat,
* a II. Kerületi Kulturális Közhasznú Nonprofit Kft. az ingatlan hasznosítása során köteles betartani a nemzeti vagyonról szóló 2011. évi CXCVI. törvényben és a vonatkozó jogszabályokban foglalt kötelezettségeket.

A Bizottság javasolja továbbá a Képviselő-testületnek, hatalmazza fel Dr. Láng Zsolt polgármestert, hogy a vagyonhasznosítási szerződést a jelen határozatban foglalt tartalommal a II. Kerületi Kulturális Közhasznú Nonprofit Kft-vel a Budapest Főváros II. Kerületi Önkormányzat tulajdonos nevében aláírja.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**Napirend 6. pont**

A Budapest II. kerület, 13723/2 hrsz-ú ingatlanrész ügye

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 170/2018.(VIII.23.) határozata**

A Bizottság úgy dönt, hogy a Budapest Főváros II. Kerületi Önkormányzat az Önkormányzat használatba adó, az ……………. Befektetési, Ingatlanforgalmazási és Vagyonkezelő Zrt. (rövidített elnevezés: ………………. Zrt., Cg:……………., székhelye: ……………… képviseli: …………….. vezérigazgató) beruházó és használó, valamint a ………………………….. Korlátolt Felelősségű Társaság (rövidített elnevezés: ……………….. Kft., Cg:…………….., székhelye: ………………….., képviseli: ………………………….és …………………..együttes aláírási joggal) generál kivitelező és használó között a Budapest II. kerület, 13723/2 hrsz-ú, 2100 m2 területű, kivett bölcsőde megnevezésű ingatlan 42 m2 nagyságú részének használatba adása tárgyában 2017. szeptember 8. napján – 2018. június 30. napjáig tartó határozott időtartamra – létrejött területhasználati szerződésben meghatározott területrész késedelmes birtokbaadása miatt fennálló, a szerződésben rögzített 200,- Ft/nm/nap összegű kötbér megfizetési igényéről nem mond le, az ………………….. Zrt. és a ……………………… Kft. köteles 2018. július 1. napjától 2018. augusztus 17. napjáig – birtokba visszaadásig – terjedő időszakra mindösszesen 403.200,- Ft összegű kötbért a jelen határozatról szóló értesítés kézhezvételétől számított 8 napon belül az Önkormányzat részére egy összegben átutalással megfizetni.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2018. szeptember 30.

(4 bizottsági tag van jelen, 4 igen, 0 nem, 0 tartózkodás)

**Napirend 7. pont**

Döntés a Budapest II. kerület, 51598 hrsz-ú ingatlanra vonatkozó elővásárlási jog gyakorlásáról

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 171/2018.(VIII.23.) határozata**

A Gazdasági és Tulajdonosi Bizottság javasolja a Képviselő-testületnek, hogy Budapest Főváros II. Kerületi Önkormányzat **ne éljen** a nemzeti felsőoktatásról szóló 2011. évi CCIV. törvény 89. § (2) bekezdésében biztosított elővásárlási jogával a Magyar Állam tulajdonában és a Budapesti Gazdasági Főiskola – jelenlegi megnevezéssel Budapesti Gazdasági Egyetem – vagyonkezelésében álló 1029 Budapest II. kerület, belterület, 51598 hrsz-ú, „kivett lakóház, udvar, egyéb épület” megnevezésű, 810 m2 területű ingatlanra, a Magyar Állam tulajdonos nevében eljáró Budapesti Gazdasági Egyetem, mint eladó által, 2018. augusztus 8-án kelt megkeresésbe foglalt ajánlat és a Budapesti Gazdasági Egyetem eladó és …………………… vevő között 2018. augusztus 1. napján létrejött ingatlan adásvételi szerződésben foglalt feltételek szerint, 75.000.000,-Ft összegű vételáron.

A Gazdasági és Tulajdonosi Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**Napirend 8. pont**

A Budapest, 13705 hrsz.-ú és a 13704/1 hrsz.-ú ingatlanok együttes értékesítése

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **I.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 172/2018.(VIII.23.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat az 1/1 arányú kizárólagos tulajdonát képező, 13705 helyrajzi számon felvett, 428 m2 területű, „kivett beépítetlen terület” megnevezésű ingatlan, valamint – a tulajdonos megbízása alapján – a Budapest Főváros Önkormányzata 1/1 arányú kizárólagos tulajdonát képező, 13704/1 helyrajzi számon felvett, 473 m2 területű, „kivett beépítetlen terület” megnevezésű ingatlan tulajdonjogát együttesen nyilvános, kétfordulós pályázat keretében értékesítse a jelen határozat 1. és 2. mellékletét képező Hirdetmény és Pályázati Dokumentáció alapján, az azokban foglalt feltételekkel.

A Bizottság egyúttal úgy dönt, javasolja a Képviselő-testületnek, hogy hagyja jóvá a Budapest Főváros II. Kerületi Önkormányzat és a Budapest Főváros Önkormányzata megbízásából eljáró Budapest Főváros Vagyonkezelő Központ Zrt. között az ingatlanok tulajdonjogának együttes értékesítése tárgyában kötendő, a jelen határozat 3. mellékletét képező megállapodást és hatalmazza fel Dr. Láng Zsolt polgármestert annak aláírására.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 3 igen, 1 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **II.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 173/2018.(VIII.23.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat a ”……………………….” Építőipari Szolgáltató és Kereskedelmi Korlátolt Felelősségű Társasággal (rövidített elnevezés: ”………………..” KFT, Cg………………., székhely: ……………………….) a 1027 Budapest, 13705 hrsz.-ú ingatlanra 2006. július 26. napján parkolási, garázsipari szolgáltatási tevékenység folytatásának céljára kötött üzemeltetési szerződést annak 13. pontja alapján 30 napos felmondási határidővel mondja fel.

A ”……………………….” KFT köteles az ingatlant a felmondási idő lejártakor kiürítve, rendeltetésszerű használatra alkalmas állapotban a tulajdonos birtokába adni és igazolni, hogy arra díjtartozás nem áll fenn, ellenkező esetben az Önkormányzat a ”…………………….” KFT ellen az ingatlan kiürítése iránt peres, az esetleges díjhátralék behajtása iránt peres vagy felszámolási eljárást indít.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 3 igen, 1 nem, 0 tartózkodás)

**Napirend 9. pont**

Bérbeadói hozzájárulás iránti kérelem a 14799/0/A/20 hrsz. alatt nyilvántartott, lakásra kötött bérleti szerződés közös megegyezéssel történő megszüntetéséhez

Előterjesztő: dr. Láng Orsolya Vagyonhasznosítási és Ingatlan-nyilvántartási Osztályvezető

A napirend tárgyalása ***zárt*** ülés keretében történt.

Az ülés befejezésének időpontja: 14.00 órakor.

A jegyzőkönyv gépelve 2018. augusztus 24. napján.

 ……………………………….

 **Őrsi Gergely**

 Bizottság elnöke

hitelesítette: ……………………………

 **Dr. Gór Csaba**

 ……….………………………

 **Kuti Anita**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői TitkárságBudapest Főváros Kormányhivatala |